Иара иажәа лассы иааиуеит (Аԥсал. 147:15).
Иахьа Иегова Иажәа, Абиблиа, ала ҳамҩақәиҵоит. Иегова иажәа «лассы иааиуеит» иаанагоит иара аамҭа мгакәа ҳзызгәаҟуа адоуҳатә фатәы шҳаиҭо. Шәазхәыц шаҟа ахәарҭа ду ҳзаанаго Абиблиа аԥхьара, игәрагоу, иҟәышу атәы иҳаиҭо апубликациақәа рыҭҵаара, ҳорганизациа аинтернет ресурсқәа иҳарҭо аматериалқәа рыхәаԥшра, аизара аиҳабацәа рыцхыраара, насгьы аишьцәеи аиаҳәшьцәеи рыҿцәажәара (Матф. 24:45). Ижәбахьома шәара шәыԥсҭазаараҿы Иегова ианаамҭаз иҟашәҵаша шшәыҵеиҳәаз? Аԥсаломшәаҳәаҩ идыруан Анцәа ижәлар лымкаала бзиа ишибоз. Дара заҵәык ракәын иажәа, насгьы «Иара иқәҵара, Иара иӡбарақәа» зиҭаз (Аԥсал. 147:19, 20). Иахьа Иегова ишаҳаҭцәа роуп аҳаҭыр ду занашьоу — Анцәа ихьӡ аныҟәгара. Иегова дахьаҳдыруа, насгьы Иажәа иану алабжьарақәа ҳаԥсҭазаараҿы ҳахьрықәныҟәо иабзоураны, иареи ҳареи еизааигәоу аизыҟазаашьақәа ҳамазар ҳалшоит. Аԥсалом 147 автор иеиԥш, ҳаргьы Иегова дҳарҽхәаларц азы амзызқәа рацәаны иҳамоуп. w17.07 20, абз. 15, 16, 18
Дарбан еибашьҩызаалакь арратә маҵура иатәым абзазаратә усқәа рыла иҽҿеиҳәом, урҭ ирылеигалом — ар реиҳабы убри гәахәас иҟаиҵаразы (2 Тим. 2:4).
Иахьа Христос ишьҭанеицәа, заамҭа зегь амаҵзура иазызкуа, миллионҩыла ауаа уахь иналаҵаны, иахьынӡарылшо Павел иажәақәа инарықәыршәаны анхара рҽазыршәоит. Дара иаарыкәыршаны иҟоу аӡыргара иҟанаҵо анырра ӷәӷәеи ари адунеи ақәыӷәӷәареи иаҿагылоит. Уи аҿы дара ирыцхраауеит абиблиатә принцип: «Ауал зқәу ауал изҭо димаҵуҩхоит» (Ажәам. 22:7). Аҩсҭаа иҭахуп ҳамчи ҳаамҭеи ари адунеи аҿы иҟоу акоммерциа иақәҳарӡларц. Шьоукы акредит дуқәа ргоит аҩни зыхә цәгьоу амашьынеи аархәарц, аҵара роурц, насгьы ачара ду рурц азы. Ҳара хшыҩла ҳхы мҩаԥаҳгоит ҳаԥсҭазаара ҳармариар, ауалқәа ҟаҳамҵалар, насгьы мыцхәы аԥара наҳамхлар. Убасала ҳара иааҳарԥшуеит ари адунеи аҿы иҟоу акоммерциа акәымкәа, Анцәа итәцәа шҳакәу (1 Тим. 6:10). w17.07 7, абз. 13
Уара иҳадуҵаз зегьы, зегьы иашарыла исыдыскылоит, иарбанзаалак амц мҩа сҵәымӷуп (Аԥсал. 119:128).
Иегова азинқәа зегь змоу Зегьирхаку иоуп. Иара инапхгара инаӡоу аиашара аныԥшуеит. Абар Иегова ихазы ииҳәо: «Сара адгьыл аҿы абзиабара зныԥшуа ақьиареи аиашареи аасырԥшуеит, избанзар уи агәырӷьара снаҭоит» (Иер. 9:24). Аиашареи аиашамреи реилкааразы иара иҭахӡам инаӡам ауаа иаԥырҵаз азакәанқәа. Иара ихаҭа аиашара аганахь ала инаӡоу анормақәа аԥиҵеит, насгьы уи шьаҭас иҟаҵаны ауаа азакәанқәа риҭеит. «Аиашаӡбареи аиашареи» Иаҳра шьаҭас иамоуп, убри аҟынтә агәра ганы ҳаҟазар ҳалшоит изакәанқәеи, ипринципқәеи, иӡбарақәеи зегь шиашоу (Аԥсал. 89:14). Аҩсҭаа Иегова иҽеим напхгаҩуп ҳәа шьақәирӷәӷәоит, аха ихаҭа аҭынчра ахьыҟоу адунеи ашьақәыргылара илымшеит. w17.06 22, абз. 5